CELEX: 32021R1016
Language: mt
Date: 2021-06-21 00:00:00
Title: Regolament ta’ Implimentazzjoni tal-Kummissjoni (UE) 2021/1016 tal-21 ta’ Ġunju 2021 li jemenda għat-321 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati mal-organizzazzjonijiet tal-ISIL (Da'esh) u tal-Al-Qaida

22.6.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  LI 222/1
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2021/1016
         tal-21 ta’ Ġunju 2021
         li jemenda għat-321 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati mal-organizzazzjonijiet tal-ISIL (Da'esh) u tal-Al-Qaida
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Kunsill (KE) Nru 881/2002 tas-27 ta' Mejju 2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati mal-organizzazzjonijiet ISIL (Da'esh) u Al-Qaida (1), u b'mod partikolari l-Artikolu 7(1)(a) u l-Artikolu 7a(1) tiegħu,
         Billi:
         
                     (1)
                  
                  
                     L-Anness I tar-Regolament (KE) Nru 881/2002 jelenka l-persuni, il-gruppi u l-entitajiet koperti mill-iffriżar ta’ fondi u riżorsi ekonomiċi skont dan ir-Regolament.
                  
               
                     (2)
                  
                  
                     Fis-17 ta’ Ġunju 2021, il-Kumitat tas-Sanzjonijiet tal-Kunsill għas-Sigurtà tan-Nazzjonijiet Uniti ddeċieda li jżid annotazzjoni waħda mal-lista tal-persuni, il-gruppi u l-entitajiet li għalihom jenħtieġ li japplika l-iffriżar tal-fondi u r-riżorsi ekonomiċi.
                  
               
                     (3)
                  
                  
                     Għalhekk, jenħtieġ li l-Anness I tar-Regolament (KE) Nru 881/2002 jiġi emendat skont dan.
                  
               
                     (4)
                  
                  
                     Biex ikun żgurat li l-miżuri previsti f’dan ir-Regolament ikunu effettivi, jenħtieġ li dan jidħol fis-seħħ immedjatament,
                  
               ADOTTAT DAN IR-REGOLAMENT:
         
            Artikolu 1
            L-Anness I tar-Regolament (KE) Nru 881/2002 huwa emendat skont l-Anness ta’ dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-21 ta’ Ġunju 2021.
            
               
                  Għall-Kummissjoni
               
               
                  F’isem il-President,
               
               
                  Direttur Ġenerali
               
               
                  Id-Direttorat Ġenerali għall-Istabilità Finanzjarja, is-Servizzi Finanzjarji u l-Unjoni tas-Swieq Kapitali
               
            
         
         
            (1)  ĠU L 139 29.5.2002, p. 9.
      
      
         
            ANNESS
            Fl-Anness I tar-Regolament (KE) Nru 881/2002, tiddaħħal l-annotazzjoni li ġejja taħt l-intestatura “Persuni fiżiċi”:
            
               1. “Mohammad Ali Al Habbo (kitba oriġinali: محمد علي الحبو) (psewdonomu affidabbli: (a) Mohamad Abdulkarim; (b) Muhammad Abd-al-Karim; Psewdonimu inqas affidabbli: (a) Al-Hebo; (b) Al-Habu; (c) Alhobo; (d) Habo; (e) Hebbo; (f) Habu). Id-data tat-twelid: (a) 1.10.1983; (b) 15.3.1983; (c) 1.1.1980. Il-post tat-twelid: Raqqa, ir-Repubblika Għarbija Sirjana. Nazzjonalità: Sirjan Nru tal-Passport 00814L001424 (passaport Sirjan). Nru tal-Identità Nazzjonali: (a) 10716775 (il-karta tal-identità nazzjonali Sirjana); (b) 2020316097 (il-karta tal-identità nazzjonali Sirjana); (c) 2020409266 (il-karta tal-identità nazzjonali Sirjana). L-indirizz: (a) Gaziantep, it-Turkija (mill-2016); (b) Raqqa, ir-Repubblika Għarbija Sirjana. Informazzjoni oħra: Il-faċilitatur ibbażat fit-Turkija li jipprovdi servizzi finanzjarji lill-Istat Islamiku fl-Iraq u fil-Levant, jew b’appoġġ għaliha, huwa kkwotat bħala Al-Qaida fl-Iraq. Id-data tad-deskrizzjoni msemmija fl-Artikolu 7d(2)(i): 17.6.2021.”